En løsning kan være å opprette en ny dimensjon for hvert av de gjenværende attributtene, men på grunn av deres karakter kan det være nødvendig å lage et stort antall nye dimensjoner hvilket gir en faktatabell med et meget stort antall fremmednøkler. Et annet alternativ designeren kan vurdere er å legge de gjenværende attributtene i faktatabellen, men dette kan gjøre radlengden til tabellen unødvendig stor hvis for eksempel attributten er en lang tekststreng.